kardosdrur/scandi-wiki huggingface dataset:
Internet Explorer 5

Microsoft Internet Explorer 5 (forkortet IE5) er en grafisk webbrowser udgivet den 18. marts 1999 af Microsoft. Internet Explorer 5 er den femte version af Internet Explorer, og er samtidig efterfølgeren til Internet Explorer 4.

Den var en af de vigtigste parter i den første browserkrig. Dens distributionsmetoder og Windowsintegration var involveret i retssagen USA v. Microsoft. Den blev afløst af Microsoft Internet Explorer 6 i august 2001.

IE5's markedsandel i forhold til Netscape Navigator steg kraftigt mellem 1999 og 2001 og browseren tilbød mange avancerede funktioner for sin tid. Af alle Internet Explorer-versioner var den kompatibel med det største udvalg af Windows-versioner.

Internet Explorer 5 er ikke længere tilgængelig for download fra Microsoft. Imidlertid kan arkiverede versioner af softwaren findes på forskellige hjemmesider.

Historie 
Udgivelsen af Internet Explorer 5 skete i tre faser. Første blev en Developer Preview udgivet i juni 1998 (5.0B1), og derefter en Public Preview i november 1998 (5.0B2). I marts 1999 blev den endelige version 5.0 udgivet.
I september 1998 blev Windows 98 Second Edition udgivet sammen med IE5. Version 5.01.
Windows 2000 indeholder denne version. Version 5.0 var den sidste version, der er kompatibel med Windows 3.1 eller Windows NT 3.x. Internet Explorer 5 Macintosh Edition blev udgivet 27. marts 2000, og var den sidste version af Internet Explorer til en ikke-Windows-platform. Version 5.5 til Windows blev udgivet i juli 2000, leveret samme med Windows ME. Denne version havde understøttelse af 128-bit kryptering, men kunne ikke længere køre på ældre Windows-versioner.

Vigtige funktioner 
IE5 indført mange nye eller forbedrede funktioner:

 Webside, afsluttet
 Web Archive (MHTML) (kun med Microsoft Outlook Express 5) 
 Sprog -kodning (nye muligheder, såsom Install On Demand)
 History Explorer Bar (nye søge-og sorteringsmuligheder)
 Søg Explorer Bar (nye muligheder for søgning)
 Foretrukne (gøre tilgængelige offline)
 Autofuldførelse Feature
 Windows Radio Bar Toolbar
 Mulighed for at sætte en standard HTML Editor
 Internet Explorer Repair Tool
 FTP mapper tillader browsing af File Transfer Protocol og web-baserede mapper fra Windows Stifinder
 Godkendte steder (platform for Internet Content Selection ikke påkrævet for børsnoterede sites option)
 Hotmail Integration
 Der var også en Microsoft Internet Explorer 5 Resource Kit.
 Kompatibilitet Option  tilladt Internet Explorer 4 skal køres side om side med IE5, selvom IE 5.5 vil være den sidste version med denne funktion

Eksterne henvisninger 
 Official hjemmeside
 (Engelsk) Internet Explorer Architecture

Kilder 

05
Veddum Station

Veddum Station i Veddum var en jernbanestation på Aalborg-Hadsund Jernbane (1900-69). Fra starten var den kun billetsalgssted, altså et trinbræt med en ekspeditrice til at hejse signalet og sælge billetter. Gods og post skulle ekspederes i Skelund. Borgerne samlede underskrifter og lagde stort pres på baneselskabet, men først efter at gårdejer Kr. Knudsen tilbød jorden gratis, blev der i 1905 anlagt en rigtig station med vigespor og veje til kreatur- og grisefolde og til foderstofforretningen. Der blev samtidig indrettet brevsamlingssted og ansat en stationsmester.

Overfor stationen blev der bygget et afholdshotel på Veddum Hovedgade 68.

De sidste år inden banens nedlæggelse blev stationen igen nednormeret til ekspeditricestation. Efter nedlæggelsen blev stationsbygningen først udlejet og siden solgt som privat bolig. Den er bevaret på Veddum Hovedgade 70. Det velbevarede varehus var i en årrække udlejet til købmanden og fungerede som grovvarelager.

Eksterne kilder/henvisninger 

 Veddums hjemmeside 
 Nordjyllands Jernbaner: Hadsundbanen 
 EVP Stationer på Aalborg-Hadsund Jernbane

Bygninger, konstruktioner og anlæg i Mariagerfjord Kommune
Nedlagte jernbanestationer i Danmark
Etableret i 1900
Ophørt i 1969
Skelund Station

Skelund Station var en jernbanestation på Aalborg-Hadsund Jernbane (1900-69). Stationen havde krydsnings- og læssespor.  Læssesporet med stikspor til enderampe lå i forlængelse af stationsbygningen, og  ved læssesporet lå et stort privat foderstofpakhus.

Stationen bragte nye initiativer og vækst til Skelund, der voksede til omkring 550 indbyggere. Fra byen var der postbil og senere rutebil mod Als. Folk fra Als benyttede denne station, når de skulle til Aalborg, Hadsund og videre mod Randers.

Den store jernbanelov fra 1918 indeholdt en sidebane fra Skelund til Als, eventuelt videre til Øster Hurup. Som de fleste andre projekter i loven blev denne bane ikke anlagt, så Skelund blev ikke jernbaneknudepunkt.

Stationsbygningen blev efter banens nedlæggelse indrettet til bolig. Stationsbygningen blev nedrevet 23-25. februar 2015 efter flere års forfald.

Noter

Eksterne kilder/henvisninger 

Nedlagte jernbanestationer i Danmark
Forsvundne bygninger, konstruktioner og anlæg i Danmark
Etableret i 1900
Ophørt i 1969
Bygninger, konstruktioner og anlæg i Mariagerfjord Kommune
Skelund
Tirreno-Adriatico 2013

Tirreno-Adriatico 2013 er den 48. udgave af det italienske cykelløb Tirreno-Adriatico. Løbet starter den 6. marts og 12. marts, og er på 1.051,2 km som køres over syv etaper. Det er det tredje ud af 29 løb i UCI World Tour 2013.

Deltagende hold 
På grund af at Tirreno-Adriatico er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover inviterer arrangøren RCS Sport yderlige fire hold til løbet. Dermed bliver der i alt 176 ryttere i feltet med otte på hvert hold.

Etaper

1. Etape 

6. marts 2013 — San Vincenzo til Donoratico, 16.9 km enkeltstart.

2. Etape 
7. marts 2013 — San Vincenzo til Indicatore, 232 km.

3. Etape 
8. marts 2013 —Indicatore til Narni Scalo, 190 km.

4. Etape 

9. marts 2013 — Narni til Prati di Tivo, 173 km.

5. Etape 
10. Marts 2013 — Ortona til Chieti, 230 km.

6. Etape

7. Etape

Trøjernes fordeling gennem løbet

Noter

Eksterne henvisninger 
 Tirreno-Adriaticos officielle hjemmeside på gazzetta.it  

UCI World Tour 2013
2013
Ditte Ylva Olsen

Ditte Ylva Olsen (født d. 6. april 1977 i Næstved) er en dansk skuespillerinde. Hun er bedst kendt for sine roller som hhv. Bendtsen i tv-serien Dicte og hovedrollekarakteren Lise i Viaplay-serien Hånd i hånd. Olsen gik på Næstved Gymnasium, men droppede ud i november i 2. g. Hun er uddannet på den alternative teaterskole Cantabile 2, School of Stage Art i 2003.

I 2014 medvirkede hun i underholdningsprogrammet Vild med dans med den professionelle danser Morten Kjeldgaard. De endte med en samlet fjerdeplads.

Filmografi

Film

TV-serier

Eksterne henvisninger 
 

Personer fra Næstved
Skuespillere fra Danmark
Guadalhorce

Guadalhorce er en 166 kilometer lang flod i det sydlige Spanien med en vandgennemstrømning på 8 kubikmeter i sekundet. Den har sin oprindelse i Sierra de San Jorge i Granadaprovinsen, og løber ud i Middelhavet umiddelbart vest for byen Málaga i Málagaprovinsen.

De tørre somre i Andalusien og den relativt kraftige nedbør om vinteren gør, at variationerne i vandstanden er meget store. Under sensommeren minder floden mest om en lille å, mens den om vinteren forvandles til en bred flod og kan ofte volde kraftige oversvømmelser med trafikale problemer ved Málaga lufthavn til følge. 

Floder i Spanien
Australian Open-mesterskabet i herredouble 2013

Australian Open 2013 i herredouble er en del af Australian Open 2013. Det er 101. gang der bliver spillet om herredoubletitlen ved Australian Open. Turneringen havde deltagelse af 64 par, hvor de 57 havde sikret sig direkte adgang til turneringen på grundlag af deres verdensranglisteplacering. De sidste syv par deltog på et wildcard.

Spillere

Seedninger

Resultater

Første til tredje runde

Ottendedelsfinaler, kvartfinaler, semifinaler og finale

Kilde / eksterne henvisninger 
 Australian Open – Draws – Men's doubles 

Herredouble 2013
2013
Thorstein Theilgaard

Thorstein Theilgaard (født 1. november 1968 i Thorshavn) er en tidligere dansk politiker og generalsekretær i Landsforeningen Bedre Psykiatri.

Han er søn af læge Hans Theilgaard og selvstændig erhvervsdrivende Lisbeth Theilgaard, gik på Resen Skole til 1985, Skive Gymnasium 1985-88, HF/VUC Århus 1990-92 og er uddannet cand.scient.pol. fra Københavns Universitet 1999.

Theilgaard arbejdede som pædagogmedhjælper 1989-90, var organisatorisk sekretær i SF-Århus 1990-95, kampagneleder i SF 1997-98 og uddannelseskonsulent i BUPL fra 1999.

Han var landsformand i Socialistisk Folkepartis Ungdom 1991-94, næstformand i SF 1998-2002 og blev folketingsmedlem for SF 1999-2001, valgt i Østre Storkreds, da Christine Antorini nedlagde sit mandat. Han var allerede opstillet i Bispeengkredsen fra 1996.

Theilgaard er gift med forfatteren Lotte Kirkeby og far til tre børn.

Kilder 
 CV hos Folketinget

Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra SF
Formænd for Socialistisk Folkepartis Ungdom
Fagforeningsfolk fra Danmark
Politologer fra Danmark
Université Bordeaux I

Université Bordeaux I (Bordeaux I) regnes for at være blandt verdens førende tekniske universiteter. Universitets hovedafdeling ligger i Talence, en forstad til Bordeaux.

Bordeaux I vægter især uddannelse indenfor naturvidenskab (ingeniøruddannelser) samt forskning på internationalt topplan.

Eksterne henvisninger 
 Université Bordeaux I 

Universiteter i Frankrig
Bordeaux
Bent Fuglede

Bent Fuglede (født 8. oktober 1925 på Frederiksberg) er en  dansk matematiker og professor ved Københavns Universitet.

Uddannelse og Doktorgrad 
Bent Fuglede blev student fra Skt. Jørgens Gymnasium i 1943, og påbegyndte herefter matematisk-naturvidenskabelige studier  ved Københavns Universitet. Han afsluttede sit studium i 1948 med  graderne mag.scient. i matematik og cand.mag. i  matematik, fysik, astronomi og kemi.  I 1960 erhvervede han doktorgraden (dr. phil.) ved Københavns Universitet  med  disputatsen Extremal Length and Closed Extensions of Partial Differential Operators.

Karriere
Bent Fuglede blev udnævnt til professor i matematik i 1960. Han var tilknyttet Danmarks Tekniske Højskole frem til 1965, hvor han skiftede til et professorat ved Københavns Universitet.  Her virkede han som en højt respekteret professor frem til 1992. Efter sin pensionering har han opretholdt en stor videnskabelig aktivitet.

Forskning
Bent Fuglede nyder stor international anerkendelse i matematikken og han er forfatter til talrige videnskabelige arbejder. Han har ydet fremragende bidrag til potentialteori, teorien for partielle differentialligninger, operator teori, og teorien for harmoniske afbildninger. I det sidste område har han i et samarbejde med den amerikanske matematiker James Eells  skrevet et grundlæggende værk Harmonic Maps between Riemannian Polyhedra, der udkom på det ansete internationale forlag Cambridge University Press i 2001.

Hædersbevisninger
Bent Fuglede blev indvalgt som medlem af Det Kongelige Danske Videnskabernes Selskab i 1968, af Det Finske Videnskabsakademi i 1980, og af Bayerische Akademie der Wissenschaften i 1994. Han var inviteret foredragsholder ved International Congress of Mathematicians, Nice 1970. I 1995 blev han udnævnt til æresmedlem af Dansk Matematisk Forening, og i 2012 til Fellow of the American Mathematical Society for fremragende bidrag til matematikken.

Bent Fuglede blev udnævnt til Ridder af Dannebrogordenen af 1. grad i 1981.

Kilder 
  Kraks Blå Bog 2000
 

Matematikere fra Danmark
Personer fra Frederiksberg
Ansatte ved Danmarks Tekniske Universitet
Professorer fra Københavns Universitet
Personer i Kraks Blå Bog
Medlemmer af Videnskabernes Selskab
Riddere af 1. grad af Dannebrog
Danskere i 1900-tallet
Danskere i 2000-tallet
Personer i Dansk Biografisk Leksikon
Medlemmer af Bayerische Akademie der Wissenschaften
Faglitterære forfattere fra Danmark
Dansksprogede forfattere fra Danmark
Alumni fra Københavns Universitet
Wireshark

Wireshark er et netværkspakke-analysesoftware, det er fri open-source. Det bruges til netværks-fejlfinding, -analysering, protokolsudbredelse og uddannelse. Oprindeligt hed det Ethereal, men i maj 2006 omdøbte man softwaren til Wireshark af ophavsrettighedsmæssige grunde.

Wireshark er cross-platform, det bruger "GTK+ widget toolkit" til implementeringen af GUI interface og bruger pcap til at kapre pakker med; det fungerer under flere forskellige Unix-platforme, Linux, Mac OS X, BSD, Solaris og under Microsoft Windows. Der findes også en terminal baseret version ved navn TShark.
Wireshark og andre programmer så som TShark er frit software, frigivet under GNU General Public License.

Datanet-relaterede programmer til UNIX
Windows-software
Mac OS X-software
Skellefteå kommun

Skellefteå kommune ligger i landskapet Västerbotten i länet Västerbottens län i Sverige. Kommunens administration ligger i byen Skellefteå.

Skellefteå er den største kystkommune i Sverige med hensyn til areal. Den grænser til Norrbottenskommunerne Piteå og Arvidsjaur samt Västerbottenskommunerne Norsjö, Vindeln, Umeå og Robertsfors. I kommunen ligger det såkaldte Skelleftefeltet med flere miner (kobber, zink, bly, sølv og guld).

Byer 
Skellefteå kommune havde i 2005 20 byer.
Indbyggere pr. 31. december 2005.

Geografi

Eksterne kilder og henvisninger 

 Skellefteå kommunes officielle hjemmeside

Kommuner i Västerbottens län
Esbjerg Brand og Redning

Det tidligere Esbjerg Brand og Redning omfattede beredskabsstationerne i Esbjerg, Bramming og Ribe, med i alt 6 slukningstog.

De 3 slutningstog er placeret i Esbjerg, et i Bramming og to i Ribe. I Esbjerg varetager Falck 1. udrykningen (1 minuts beredskab) medens Esbjerg Brandvæsen (kommunalt deltids) varetager 2. og 3. udrykning med 5 minutters beredskab. I Bramming er det Bramming brandvæsen (Falck deltids) med 5 minutters beredskab, medens det i Ribe er Ribe brandvæsen (kommunalt deltids) med 5 minutters beredskab. 

Derudover har Esbjerg Brand og Redning tilknyttet frivillige i Esbjerg, Bramming og Ribe til varetagelse af blandt andet stormflodsberedskab, supplerende brandslukning og forplejningsopgaver. De frivillige har samme uddannelse som øvrige i beredskabet, og indgår som en aktiv del af det supplerende daglige beredskab.

Esbjerg Brand og Redning tager sig af - ud over brandslukning - tilknyttede myndighedsopgaver, herunder brandteknisk byggesagsbehandling, brandsyn samt udstedelse af tilladelser til f.eks. fyrværkerisalg. I dag er Esbjerg Brand og redning sammenlagt med Varde og Fanø redningsberedskaber under navnet Sydvestjysk Brandvæsen.  Hovedbrandstationen er dog Stadig Beredskabsstationen i Esbjerg , hvor også administrationen har til huse

Brand og Redning
Brandvæsen
Redningsberedskaber
Christel Adelaar

Christine Cornelie Thoma (Christel) Adelaar (14. februar 1935, Semarang, Hollandsk Ostindien (nu Indonesien) – 10. januar 2013, Heemstede) var en nederlandsk skuespiller, mest kendt for sin rolle som Mammaloe i Pipo de Clown.

I 1987, blev hun diagonisticeret med brystkræft, men overvandt sygdommen. I 2011, blev hun diagonisticeret med lungekræft.

Hun døde i 2013 i en alder af 77 år, som et resultat af kræft-sygdommen.

Kilder

Eksterne henvisninger 
 

Skuespillere fra Nederlandene
Sangere fra Nederlandene
Tv-skuespillere
Personer døde af kræft
Australian Open-mesterskabet i damedouble 2013

Australian Open 2013 i damedouble var en del af Australian Open 2013. Det var 87. gang der bliver spillet om damedoubletitlen ved Australian Open. Turneringen havde deltagelse af 64 par, hvoraf de 57 havde sikret sig direkte adgang på grundlag af deres verdensranglisteplacering. De sidste syv par deltog på et wildcard.

Mesterskabet blev vundet af det italienske par Sara Errani og Roberta Vinci, som dermed vandt deres tredje grand slam-titel i damedouble efter tidligere at have vundet titlerne ved French Open og US Open i 2012. Italienernes hidtil bedste resultat i Australian Open havde været finalepladsen året før. Finalen blev spillet fredag den 25. januar 2013 på Rod Laver Arena, hvor det italienske par besejrede det australske par bestående af Ashleigh Barty og Casey Dellacqua i tre sæt, 6-2 3-6 6-2. Australienerne deltog på et wildcard og havde været turneringens store overraskelse, da de spillede sig frem til finalen uden tab af sæt, og de blev dermed det første rent australske par i Australian Open-finalen siden 1977.

Spillere

Seedninger

Resultater

Første til tredje runde

Ottendedelsfinaler, kvartfinaler, semifinaler og finale

Kilde / eksterne henvisninger 
 Australian Open – Draws – Women's doubles 

Damedouble 2013
2013
Morten Mølster

Morten Mølster (31. marts 1962 - 14. januar 2013) var en norsk musiker fra Stavanger, mest kendt som som guitarist i The September When.

Han tog over som guitarist efter Tor Øyvind Syvertsen i foråret 1990 og var med i bandet frem til dets opløsning i 1996. Bandet udgav i den periode tre albums og blev kåret til Årets spellemann ved Spellemannprisen 1993. Han var også med da bandet blev genforenet i 2008 og udgav yderligere et album.

Han var også aktiv indenfor jazzmusikken og samarbejdede med musikere som Frode Gjerstad og Nils Petter Molvær. I tillægg var han også med i musikalske projekter som fx Abel/Mølster/Egdetveit/Eldøy sammen med Morten Abel, Johan Egdetveit og Øystein Eldøy.

Han var direktør for Stavanger Symfoniorkester fra 1. august 1999 til 31. august 2000 og var styreleder for orkesteret fra april 2012 og frem til sin død.

Kilder 

Guitarister fra Norge
Etruskisk kunst

Etruskisk kunst er den form for figurativ kunst som blev skabt af den etruskiske civilisation i det mellemste og nordlige Italien mellem 800-tallet og 100-tallet f.Kr.

I etruskernes kunst havde figurativ skulptur i terrakotta en central plads, især skulpturer som afbildninger af almindelige mennesker på sarkofager, og bronzestøbte statuer i templerne, vægmalerier i fresko og metalarbejde som graverede bronzespejle. Italiensk kunst begyndte med etruskisk kunst.

En etruskisk kunstner er kendt ved navn, Vulca fra Veii, omtalt af Plinius den ældre i hans Naturalis Historia

Referencer

Eksterne henvisninger 

 "Etruskernes verden"  fra Natmus.dk, Nationalmuseet

Etruskerne
Antikken
Kunsthistorie
Kenny Bruun Olsen

Kenny Bruun Olsen (født 29. august 1962) er elektriker og dansk politiker, der i perioden 14. januar 2013 til 1. januar 2014 har været borgmester i Fredericia Kommune, valgt for Venstre. Han overtog posten efter at Thomas Banke måtte træde tilbage.

Kenny Bruun Olsen er uddannet elektriker og var indtil 2010 selvstændig med Lillebælt El apS. Frem til sin tiltræden som borgmester var han afdelingsleder hos ATEA i Kolding. Han blev valgt til byrådet i 2009.

Han er siden 1985 gift med Marianne Rex Lindskov Olsen, med hvem han har fem børn.

Til kommunalvalget i 2013 fik Kenny Bruun Olsen 1851 personlige stemmer og blev ikke genvalgt til borgmester i Fredericia Kommune, men han sidder dog stadig i Fredericia Byråd for Venstre. Han blev efterfulgt på borgmesterposten af socialdemokraten Jacob Bjerregaard.

Kilde 
 Kenny Bruun Olsen valgt som ny borgmester Fredericia Kommune 14. januar 2013

Håndværkere fra Danmark
Borgmestre fra Venstre
Borgmestre i Fredericia
Tidligere borgmestre fra Danmark
Pescaria Brava

Pescaria Brava er en kommune i den sydlige delstat Santa Catarina, i Brasilien. 

Kommuner i Santa Catarina
Balneário Rincão

Balneário Rincão er en kommune i den sydlige delstat Santa Catarina, i Brasilien. 

Kommuner i Santa Catarina
MedWatch

MedWatch har flere betydninger:
 MedWatch (Danmark) − dansk netportal, der bringer nyheder fra medicinalindustrien
 MedWatch (USA) − US Food and Drug Administration
Ingrid von Staffeldt

Ingrid von Staffeldt, født Vernegaard Jensen (17. september 1922 – 9. januar 2013) var en dansk læge.

Hun boede på Marselisborg Studentergård, blev cand.med. i 1949 og speciallæge 1957. Hun gjorde karriere inden for det aarhusianske hospitalsvæsen, hvor hun 1970 blev overlæge ved anæstesiologisk afdeling på Århus Kommunehospital. Staffeldt blev senere administrerende overlæge og var desuden lektor ved Aarhus Universitet. Hun var formand for Dansk Anæstesiologisk Selskab og bestyrelsesmedlem i Nordisk Anæstesiologisk Forening.

Hun er begravet på Gammel Åby Kirkegård.

Kilder 
 Navne.dk
 "Navne", Jyllands-Posten, 16. januar 2013.

Eksterne henvisninger 
 
 Interview med Ingrid von Staffeldt

Ingrid
Personer fra Aarhus
Ansatte ved Aarhus Universitet
Danskere i 1900-tallet
Foreningsformænd fra Danmark
Læger fra Danmark
Bygdeträsket

Bygdeträsket er en sø i Västerbotten i Västerbottens län i det nordlige Sverige, beliggende 131 meter over havet. Søen afvandes af Rickleån til Bottenbugten og er normalt isbelagt fra december til maj. Ved søen ligger byerne Bygdeträsk Bygdsiljum. Søens største dybde er omkring 100 meter. Bygdeträsket er den største sø i landskabet Västerbotten, med et areal på 29 km².

Byerne omkring Bygdeträsket er betegnet som rigsinteresse for kulturmiljøbeskyttelse. 

Søer i Sverige
Västerbotten
Västerbottens län
Burträsket

Burträsket er en sø i Västerbotten i Västerbottens län i det nordlige Sverige, med et areal på 14 km². Søen gennemløbes af Bureälven og ved søen ligger landsbyen Burträsk. Søen er kendt for et godt sandartfiskeri og store gedder. Bureälven har sit indløb ved Burträsk og udløb ved Bodbysund.

Søer i Sverige
Västerbotten
Västerbottens län
Ralph Siegel

Ralph Siegel (født 30. september 1945 i München) er en tysk sangskriver. Han er bedst kendt i sammenhæng med Eurovision Song Contest, hvortil han har skrevet 23 deltagende sange, ofte i samarbejde med Bernd Meinunger, og er dermed den mest deltagende. Han har kun vundet med én sang, da Nicole sang Ein bißchen Frieden til sejr i 1982.

Personer fra München
Sangskrivere fra Tyskland
Bureälven

Bureälven eller Bure älv er en elv der løber i Västerbotten i Västerbottens län i det nordlige Sverige, syd for Skellefteå. Den har sit udspring omkring 247 moh.  i området ved Bastuträsk (Norsjö kommun) og kaldes i starten Buran. Nærmere Burträsket ved byen Burträsk udvides ådalen og den er endnu en lille å, først nedanfor Burträsket kan den kaldes en elv. 

Bureälven er cirka 80 kilometer lang, hvoraf cirka halvdelen er nedstrøms for Burträsket. Afvandingsområdet er 1.046 kvadratkilometer stort, og har usædvanlig mange søer undervejs. De største vandfald ligger i nærheden af Bottenbugten ved byen Bureå, og der er opført flere mindre vandkraftværker, men den er ikke tørlagt på længere strækninger

Kilde
 Långvattsån

Bifloder (med strømmen)
 Bjurbäcken
 Tvärån
 Lillån

Søer (med strømmen)
 Burträsket
 Mjödvattnet
 Falmarksträsket
 Bodaträsket

Noter 

Vandløb i Sverige
Västerbottens län
Hans Tornehave

Hans Tornehave (24. april 1915 i Bobjerg på Fyn – 13. juni 1998 i Virum) var en  dansk matematiker og professor ved Københavns Universitet.

Hans Tornehave  blev student fra Svendborg Gymnasium i 1935, og påbegyndte herefter  matematisk-naturvidenskabelige studier ved Københavns Universitet. Her blev han i 1940 mag.scient. i matematik og cand.mag.  i  matematik, fysik, astronomi og kemi.  I 1945 erhvervede han doktorgraden (dr. phil.) på et arbejde om næstenperiodiske funktioner,  med Harald Bohr og Børge Jessen som mentorer.

Hans Tornehave blev udnævnt til professor i rationel mekanik ved  Danmarks Tekniske Universitet i 1956, men skiftede hurtigt til Københavns Universitet, hvor han blev kaldet til et professorat i matematik i 1958. Her virkede han som professor frem til pensionering  i 1985.

Hans Tornehave  blev indvalgt som medlem af Det Kongelige Danske Videnskabernes Selskab i 1960 og af  Akademiet for de Tekniske Videnskaber i 1963. Han var formand for Dansk Matematisk Forening i perioden 1962-1966, og blev æresmedlem af foreningen i 1985.

Kilder 
  Kraks Blå Bog 1981
   Dansk Biografisk Leksikon

Matematikere fra Danmark
Professorer fra Danmarks Tekniske Universitet
Professorer fra Københavns Universitet
Personer i Kraks Blå Bog (afdøde)
Medlemmer af Videnskabernes Selskab
Medlemmer af Akademiet for de Tekniske Videnskaber
Foreningsformænd fra Danmark
Danskere i 1900-tallet
Personer fra Fyn
Personer i Dansk Biografisk Leksikon
Alumni fra Københavns Universitet